**Sugárbiológiai és Sugáregészségügyi Főosztály**

**TÁJÉKOZTATÓ**

**Átfogó fokozatú sugárvédelmi TOVÁBBKÉPZŐ tanfolyam**

**2025. március 17-21.**

**Szóbeli és írásbeli vizsga ideje: 2025. március 24.**

*Jelentkezési határidő: 2025. február 28.*

## Általános információk:

|  |  |
| --- | --- |
| Tanfolyam szervezője: | Pécsi Tudományegyetem Általános Orvostudományi kar a Nemzeti Népegészségügyi és Gyógyszerészeti Központ együttműködve |
| Tanfolyamigazgató: | Dr. Sáfrány Géza, MTA Doktora, PhD, főosztályvezető főorvos |
| Tanfolyamfelelős: | Kis Enikő, biológus |
| Tanfolyam adminisztrátor: | Susorányi TündeTel: +36 30 915-6228; 06 1 896 0126e-mail: susoranyi.tunde@nngyk.gov.hu |
| Helyszín: | Nemzeti Népegészségügyi és Gyógyszerészeti Központ – Sugárbiológiai és Sugáregészségügyi Főosztály1097 Budapest, Albert Flórián út 3/a |
| Weboldal: | www.nngyk.gov.hu |
| Díj: | **61.000,-Ft** (*ÁFA mentes*) |
|  |  |

## Az átfogó fokozatú sugárvédelmi továbbképző sugárvédelmi tanfolyamot jelenléti formában tartjuk, nincs lehetőség sem online sem hibrid formában történő részvételre. A tanfolyamot minimum10 fő jelentkező hiányában nem tudjuk megtartani. A jelentkezők két héttel a tanfolyam előtt emailben kapnak értesítést, amennyiben a jelentkezési határidőig nem érkezik megfelelő számú jelentkezés.

## Számlázás és díjfizetés

A számlát a **tanfolyam elvégzését követően** kipostázzuk. Kérjük, hogy a kapott számlát mielőbb kiegyenlíteni szíveskedjenek! Tájékoztatjuk a résztvevőket, hogy a tanfolyam sikeres elvégzéséről szóló **bizonyítványt csak akkor postázzuk, ha a tanfolyam díja kiegyenlítésre kerül, és azt a hallgató igazolja (átutalásról szóló banki kivonat csatolása).**

## Jelentkezési feltétel

A képzés bemeneti feltétele: középfokú iskolai végzettség.

**Az átfogó fokozatú sugárvédelmi továbbképző tanfolyam jelentkezési feltételei**

* **A korábbi átfogó fokozatú sugárvédelmi képzettséget igazoló bizonyítvány bemutatása**
* **Az olvashatóan és hiánytalanul (az útmutató szerint) kitöltött jelentkezési lap!**

## A tanfolyam időtartama és vizsgainformációk

**A tanfolyam időtartama 5 nap, összesen 40 óra + vizsga.** A tanórák 45 percesek.

A tanfolyam írásbeli és szóbeli vizsgával zárul, sikeres elvégzéséről bizonyítványt állítunk ki.

Az írásbeli tesztvizsga 30 db feleletválaszadós kérdésből áll, 25 általános, 5 db szakirányos (*2 szakirány esetén 10 kérdés*). Sikeres vizsgához legalább 70%-os eredményt kell elérni az írásbeli teszten. Szóbeli vizsgára csak az bocsátható, aki sikeresen teljesítette az írásbeli vizsgát.

Az aktuálisan érvényben lévő írásbeli kérdések és a szóbeli tételek elérhetőek az OAH oldalán. <https://www.haea.gov.hu/web/v3/OAHPortal.nsf/web?openagent&menu=02&submenu=2_12>

## Képzési célcsoport

A 2/2022 (IV. 29.). OAH rendelet foglaltak szerint **átfogó fokozatú sugárvédelmi képzésre, ill. ötévenként továbbképzésre kötelezettek**, akik

1. kiemelt létesítményben vagy az I. sugárvédelmi kategóriába sorolt tevékenységek során a sugárveszélyes munkavégzést tervezik vagy a sugárveszélyes tevékenységet végző szervezeti egységet közvetlenül irányítják,
2. kiemelt létesítmény vagy az I. sugárvédelmi kategóriába sorolt sugárvédelmi szempontú felügyeletet ellátó szervezeti egységet közvetlenül irányítják,
3. orvosfizikusként, orvosi fizikus szakértőként vagy klinikai sugárfizikusként sugárterápiás tervezést végeznek,
4. sugárveszélyes tevékenységek sugárvédelmi hatósági ellenőrzését vagy engedélyezését végzik,
5. alapfokú, bővített fokozatú vagy átfogó fokozatú sugárvédelmi tanfolyamokon oktatnak vagy vizsgáztatnak,
6. a kiemelt létesítmények, az I. sugárvédelmi kategóriába tartozó sugárveszélyes munkahelyek, továbbá az országos nukleárisbaleset-elhárítási rendszer veszélyhelyzet-elhárítási terveiben vagy veszélyhelyzet-kezelési rendszerében meghatározott azon munkavállalók, akik veszélyhelyzeti sugárzási helyzet sugárvédelmi következményeinek értékelését végzik, valamint a sugárterhelés csökkentésére irányuló védelmi intézkedésekre javaslatot adnak.

Amennyiben az atomenergia alkalmazási körébe tartozó tevékenység esetén nem határozható meg egyértelműen, hogy az adott tevékenység végzése milyen fokozatú sugárvédelmi képzettséget követel meg, akkor főszabályként a magasabb fokozatú sugárvédelmi képzettség szerzendő meg (munkavállalói tekintetében a szükséges sugárvédelmi képzettségre az atomenergia alkalmazója tesz javaslatot a Sugárvédelmi rendelet szerinti tevékenységi engedély megszerzésére irányuló kérelem benyújtásakor).

TOVÁBBKÉPZŐ TANFOLYAMOT CSAK OLYAN HALLGATÓ VÉGEZHET EL, AKI KORÁBBAN SZERZETT MÁR ÁTFOGÓ FOKOZATÚ SUGÁRVÉDELMI KÉPZÉST, DE EZ LEJÁRT ÉS SZÜKSÉGES AZ 5 ÉVENTE ESEDÉKES MEGÚJÍTÁSA A BIZONYÍTVÁNYÁNAK. AMENNYIBEN TÖBB, MINT 5+1 ÉV TELT EL AZ UTOLSÓ ÁTFOGÓ ILLETVE ÁTFOGÓ TOVÁBBKÉPZŐ TANFOLYAM ELVÉGZÉSE ÓTA, A TOVÁBBKÉPZŐ TANFOLYAM ELVÉGZÉSE MÁR NEM ELEGENDŐ, A JOGSZABÁLY ELŐÍRJA, HOGY EBBEN AZ ESETBEN A TELJES ÁTFOGÓ FOKOZATÚ SUGÁRVÉDELMI TANFOLYAMOT ÚJBÓL EL KELL VÉGEZNI.

## Segédanyagok és szakirodalom

Tanfolyam ábraanyagát a hallgatók **a képzés ideje alatt** ingyenesen letölthetik honlapunkról.

Az elérési linket a résztvevők az első tanfolyami napon kapják meg emailben. Az előadások ábraanyagai fokozatosan kerülnek feltöltésre, de legkésőbb az utolsó oktatási nap végéig felkerülnek.

A tanfolyam anyagának hátteréül a SUGÁREGÉSZSÉGTAN (szerk. Dr. Turai István és Köteles György, Medicina, Budapest 2014), valamint SUGÁRVÉDELEM (szerk. Fehér István és Deme Sándor, ELTE Eötvös Kiadó, Budapest, 2010) című könyv szolgál.

## Kreditpontok

**Orvosi pecsétszámmal** rendelkező hallgatók esetében a továbbképzési **kreditpontok száma: 10**. Fogorvosoknak az adható kreditpontok száma ettől eltérő lehet. Nem orvosi végzettségű hallgatók számára a tanfolyam elvégzéséről igazolást állítunk ki, a kreditpontok jóváírását egyénileg kell intézniük.

## Szakirányválasztás

Az átfogó fokozatú sugárvédelmi továbbképző tanfolyamokon jelenleg két szakirány elérhető:

* Egészségügy alkalmazások
* Nukleáris és egyéb ipari alkalmazások

Egyet kötelező választani (célszerű a munkakörhöz igazodót), viszont a tanfolyamrésztvevők mindkettőt is elvégezhetik, ezért külön díjat nem számolunk fel.

## A tanfolyam helyszíne

A tanfolyam helyszínén szállást, ill. étkezést biztosítani sajnos nem tudunk.

Amennyiben személygépkocsival tervezik látogatni az előadásokat, tájékoztatjuk önöket, hogy parkolóhelyet nem tudunk biztosítani, viszont a környéken van lehetőség a parkolásra.

A tanfolyam helyszíne az alábbi tömegközlekedési eszközökkel érhető el: M3 metró (kék) metró, 23-as, 24-es villamos. A járművekről a Nagyvárad tér megállónál kell leszállni.

## Adatkezelési tájékoztató

Az NNGYK weblapján található adatkezelési tájékoztató: (https://www.nnk.gov.hu/index.php/kozerdeku/adatvedelem)

Az átfogó fokozatú sugárvédelmi továbbképző tanfolyam során kezelt adatokat bizalmasan kezeljük és tároljuk, harmadik fél számára nem adjuk ki. A vizsgabizonyítványok scannelt másolatait archiváljuk, így a rajta lévő adatokat határozatlan ideig tároljuk. A jelentkezési lapon megadott adatokat kötelező adatszolgáltatáshoz használjuk fel:

* Felnőttképzési és Adatszolgáltatási Rendszerben történő bejelentéshez (*2013. évi LXXVII. törvény a felnőttképzésről* és *11/2020. (II. 7.) Korm. rendelet a felnőttképzésről szóló törvény végrehajtásáról* jogszabályok alapján)
* Országos Atomenergia Hivatal számára elkészített vizsgajegyzőkönyvhöz (*2/2022 (IV. 29.). OAH rendelet* alapján),
* A vizsgabizonyítvány kiállításához.

**Jelentkezési lap kitöltésének útmutatója:**

**2. A kreditpontok jóváírásához szükséges adatok:**

*Orvosok és fogorvosok számára szabadon választható kreditpontok jóváírásához szükséges az orvosi pecsétszám,* ***csak akkor írjon ide számot, ha ön orvos vagy fogorvos****.*

Orvosi pecsét száma (orvos):

**Bizonyítvány kiállításához szükséges adatok:**

Legmagasabb iskolai végzettségi szint:

*(pl: 8 általános, szakközépiskola/szakgimnázium, szakiskola, szakmunkásképző, érettségi, technikum, főiskola, egyetem stb.)*

Szakmai képesítés:

*(Formális iskolarendszerű oktatásban megszerzett végzettség Pl: környezetmérnök, fogorvos, közgazdász, autószerelő, gépésztechnikus, informatikus, ápolónő. Amennyiben nincs szakmai képesítés csak pl: érettségi, akkor kérem, azt írja be ide is.)*

Választott sugárvédelmi szakirány (egészségügy, Nukleáris és egyéb ipari alkalmazások):

*Az átfogó fokozatú sugárvédelmi továbbképzésen intézményünk jelenleg két szakirányt oktat egészségügyi alkalmazások és ipari alkalmazások szakirányt. Mindkét szakirány elvégezhető, külön díjat nem számolunk fel. Kérem, aláhúzással jelezze, melyik szakirányt (vagy mindkettőt) választja.*

Jelenlegi munkakör:

(*Jelenleg betöltött pozíciója a munkahelyén*)

A bizonyítvány postázási címe:

Előző sugárvédelmi képzésen szerzett bizonyítványának száma:

*Átfogó fokozatú sugárvédelmi továbbképzésen csak az vehet részt, aki rendelkezik 5+1 évnél nem régebbi átfogó fokozatú sugárvédelmi képzettséget igazoló bizonyítvánnyal. A bizonyítvány szám egy OSSKI/OKI/OKK/NNK bizonyítvány esetében a dokumentum tetején található törzskönyvi szám.* ***Amennyiben máshol szerezte előző sugárvédelmi képzettségét, kérem, csatolja a jelentkezési lappal együtt emailben.***

Előző sugárvédelmi képzésen szerzett bizonyítvány kiállításának dátuma:

*Az előző átfogó fokozatú sugárvédelmi képzettség megszerzésének ideje nem lehet 2018.03.18.-nál korábbi. Amennyiben a fent említett dátumnál korábban kiállított bizonyítvánnyal rendelkezik, ismét el kell végeznie a két hetes átfogó fokozatú sugárvédelmi ismereteket nyújtó kötelező tanfolyamot, amely intézményünknél legközelebb ősszel lesz elérhető.*

**3. A munkahely adatai:**

Munkahely neve:

Címe: *Hivatalos, bejelentett cím*

**4. A számla kiállításához szükséges adatok:**

*(amennyiben valamilyen okból kifolyólag ön finanszírozná saját részre a képzést, arra is van lehetőség, ebben az esetben az alábbiakban a saját számlázási adatait kell megadnia)*

Számlafizető neve:

Címe: Postacíme:

Adószáma (*Magánszemélyként adóazonosító jel*):

Bankszámlaszáma:

**Aláírásával elfogadja a tanfolyam feltételeit és az adatkezelési szabályzatunkat, az aláírása nélkül a jelentkezés érvénytelen.**